Aguman nang San Pio X

Ing Aguman nang San Pio X (Society of Saint Pius X o SSPX) metung yang internasyunal a tradisyunalistang Katolikung organisasyun a tetag na anyang 1970 ning Pranses a arsobispung i Marcel Lefebvre. Ing opisyal nang lagyu ning aguman, Fraternitas Sacerdotalis Sancti Pii X, a mangabaldugang "Pangparing Pamikakapatad nang Pio X" ("Priestly Society of Saint Pius X"). Masikan yang talapamingwa o taladepensa Misa Tridentino ing aguman, bukud kareng debosyun, paniwala, kostumbri ampong disiplinang pangrelihyun a maralas miyuyugne king panaun bayu ing Kadwang Konsehung Vaticano, a king paniwala ning aguman, mágtaguyud kareng pamanurung e ustu.

Dineklara nang Papa Benedicto XVI a para kareng sangkan a pangdoktrina at e uling king pamagdisiplina, ala yang kabilyan a pangkanonika king Pisambang Katolika ing SSPX, at uli na niting keyalan kabilyan a pangkanoniku, e la legal king Pisamban deng ministeryu da reng kayang ministru. Nanupata, sinabi ning superior general ning aguman a agpang king dapat na, babye yang pamikilala ing Santa Sede king legal ampong balidung pangayatsu ampong ministeryu da reng pari ning Aguman.

Meging pekamabayat ing tensyon kapamilatan ning aguman ampo ning Santa Sede (Holy See) kanitang 1988, anyang migkonsagra yang apat a obispu i Arsobispu Lefebvre laban king kautusan nang Papa Juan Pablo II, at uli na niti, medeklara lang eskomulgadu deng obispung migkonsagra o mekonsagra, metung a eskomunyon a mibawi karetang mabye pa anyang Enero 2009 kayabe ning mebanggit a kapanayan a magbalik la reng kayanib king ganap a komunyon o pamiugnayan (full communion).

Mika pormal a diskusyun kapamilatan ning Santa Sede ampo ning aguman anyang 2009 at miras king kritikal a dake anyang 2012.  Kanitang 6 Setiembre, minyad yang karagdagang panaun ing aguman ba neng isadya ing opisyal nang pakibat kareng munikalang miyapag anyang 13 Junio.  Agpang king Pontifical Commission a "Ecclesia Dei", "Kaybat da reng atlung pulung banwa ning pamikawani, malyaring intindyan a kaylangan ing panaun ba lang ataluse kabaldugan deng bayung milyari. Uling kapagnasan nang Papa Benedicto XVI ing isundu ya ampong panatilyan ing pamisanmetung ning Pisamban kapamilatan ning pangatupad ning malwat nang panayang pamagbalik ning Pangparing Pamikakapatad nang San Pio X king Sede nang Pedro – metung a makabye pansing a alimbawa ning pamirapat ning munus Petrinum in action – kaylangan ing pamibabata, kataimikan pilubluban, tyaga ampong tiwala." ("After thirty years of separation, it is understandable that time is needed to absorb the significance of these recent developments. As Our Holy Father Pope Benedict XVI seeks to foster and preserve the unity of the Church by realizing the long hoped-for reconciliation of the Priestly Fraternity of St. Pius X with the See of Peter – a dramatic manifestation of the munus Petrinum in action – patience, serenity, perseverance and trust are needed.")

Dalerayan

Ding suglung palual

SSPX General House
Angelus Press
 USA District of the SSPX 

Ding Katoliku